open-index/open-wikipedia-markdown huggingface dataset:
Suomen VII armeijakunta

**Suomen VII Armeijakunta** oli Suomen maavoimien armeijakunta jatkosodassa.

## Komentaja
Armeijakunnan komentajana oli muodostamisesta 20. kesäkuuta 1941  lakkauttamiseen 16. kesäkuuta 1943 kenraalimajuri Woldemar Hägglund, joka ylennettiin kenraaliluutnantiksi 16. tammikuuta 1942.

## Joukot
Armeijakuntaan liitettiin muodostettaessa 7. ja 19. divisioona.

## Armeijakunnan tie [[jatkosodan hyökkäysvaihe]]essa

VII armeijakunta oli aluksi ryhmitetty linjalle Pyhäjärvi-Värtsilä. Se aloitti hyökkäyksensä muun Karjalan Armeijan tavoin 10. heinäkuuta 1941. Armeijakunnan tavoitteena olisi ollut Sortavala, mutta hyökkäys pysähtyi jo pian Matkaselälle ja Hämekoskelle. Heikon hyökkäysmenestyksen takia armeijakunta sai vahvennuksena 11. divisioonan. Tämäkään ei riittänyt, sillä neuvostodivisioona piti asemansa. Elokuun puolivälissä päämaja joutui perustamaan I armeijakunnan Sortavalan suunnalle. Yhdessä I Armeijakunnan kanssa armeijakunta valtasi Sortavalan elokuun loppupuoliskolla. 

Sortavalan taistelujen jälkeen armeijakunta siirrettiin Itä-Karjalaan Vieljärvelle. Elokuun lopussa se eteni Säämäjärvelle ja samalla siihen liitettiin 1. divisioona. Syyskuun puolivälissä armeijakunta valtasi Prääsän ja Petroskoihin armeijakunnan joukot saapuivat 1. lokakuuta. Lokakuun puolivälissä VII armeijakuntaan kuuluivat Osasto Lagus, 1., 11. ja 4. divisioona. Lokakuun lopussa pääosa armeijakunnan joukoista siirrettiin muualle ja uudelleen järjestettyn armeijakunnan muodostivat lopulta vain 4. divisioona ja Ryhmä Oinonen. Armeijakunta valtasi Kontupohjan 2. marraskuuta. Armeijakunnan viimeiseksi hyökkäysvaiheen sotatoimeksi jäi Songunniemen valtaus, jonka jälkeen armeijakunta siirrettiin reserviksi Äänislinnaan.

## Lähteet
*
Gordon Smiley

**Gordon Eugene Smiley** (20. huhtikuuta 1946 – 15. toukokuuta 1982) oli yhdysvaltalainen  kilpa-ajaja. 

Indy-500:n aika-ajossa vuonna 1982 Smiley ajoi yli 320 km/h, jolloin auton perä lähti irti, Smiley teki korjausliikkeen ja auto kääntyikin liikaa ja osui nokka edellä ratamuuriin yli 320 km/h nopeudella. Auto hajosi osuessaan seinään pieniksi palasiksi, jolloin Smiley kuoli välittömästi.
Telecinco

**Telecinco** on espanjalainen televisiokanava, jota hallinnoi **Mediaset España Comunicación** -niminen, Madridin pörssissä noteerattu yritys. Kanava aloitti toimintansa 3. maaliskuuta 1990 ja oli toinen yksityinen televisiokanava Antena 3:n jälkeen. Kanava keskittyy viihteeseen, ulkomaisiin tuontisarjoihin, saippuaoopperoihin, tosi-tv:hen sekä ennen Formula 1 -lähetyksiin. Telecinco tuottaa myös radio-ohjelmia ja internetsisältöä. Vuonna 2014 Telecinco oli Espanjan suosituin kanava 14,5 %:n katsojaosuudella.

Kanava on tuottanut mm. Suomessakin suositun ''Serranon perheen''.

## Aiheesta muualla

* Telecincon kotisivut
Tiikeripyton

**Tiikeripyton** eli **intiantiikeripyton** eli **intianpyton** (*Python molurus*) on pytonkäärmeiden heimoon kuuluva käärmelaji. Se on kuristajakäärme, eikä sillä ei ole myrkkyhampaita. Aiemmin tiikeripytonin alalajina pidetty burmanpyton on erotettu omaksi lajikseen (*Python bivittatus*). Tiikeripyton kuuluu CITES-sopimuksen erityisesti suojeltuihin I-liitteen lajeihin.

## Ulkonäkö ja koko
Täysikasvuinen tiikeripyton on noin 2,0–4,6 metriä pitkä. Naaraat kasvavat koiraita isommiksi. Tiikeripyton on pienempi kuin omaksi lajikseen erotettu burmanpyton, jota se muistuttaa ulkonäöltään. Burmanpytonin keltaisen pohjavärin sijaan tiikeripyton on harmaa ja väritykseltään haaleampi, eikä sillä ole yhtä selkeää nuolikuviota päässään. Luotettavimmin ne erottaa siitä, että tiikeripytonin ylähuulen suomut ulottuvat sen silmään asti, kun taas burmanpytonilla on lisäksi okulaarisia suomuja, jotka erottavat silmän ylähuulen suomuista.

## Levinneisyys ja elinympäristö
Tiikeripytonia esiintyy Intian niemimaan kuivissa metsissä ja ruohomailla, kun taas burmanpyton elää kosteammissa elinympäristöissä. Lajien risteytymisestä luonnossa ei ole todisteita. Hylätyistä lemmikkieläimistä on muodostunut lisääntyvä kanta myös Pohjois-Amerikan Floridaan.

## Elintavat
Tiikeripyton oleskelee päivisin piikkisikojen koloissa, ja yöllä se herää saalistamaan.

### Lisääntyminen
Tiikeripytonit parittelevat aikaisin kevätkuukausina ja ne munivat maalis-huhtikuussa. Poikuekoko on suuri, jopa 107 munaa. Hautoessaan munia tiikeripytonin lihakset värähtelevät, ja nämä liikkeet auttavat naarasta nostamaan munien ympäryksen lämpötilaa. Naaras ei koskaan jätä munia, eikä käy edes syömässä. Terraario-olosuhteissa tiikeripytoneille kertyy ikää noin 20 vuoden verran, luonnossa elävistä ei ole merkintöjä.

### Ravinto
Tiikeripytonin ruokavalio koostuu erilaisista nisäkkäistä aina jyrsijöistä hirvieläimiin, ja se tappaa saaliinsa kuristamalla. Ihmisiä se ei suuresta koostaan huolimatta saalista.

Yläleuassa, suun tuntumassa sillä sijaitsee herkkiä aistimia, jotka reagoivat saaliseläimestä säteilevään lämpöön. Pyton väijyy pyydystettävää järven rannalla tai puussa, ja on aina iskuvalmis. Uhrinsa ympärille kietoutuessaan se voi olla jokseenkin varma pyynnin onnistumisesta.

## Lemmikkinä
Se kesyyntyy hyvin, mutta on melko vaivaton lemmikkilaji ja on melko helppohoitoinen.

## Lähteet
* Burmese Python  
* Herp Care Collection: Burmese Python 

### Viitteet

## Aiheesta muualla
* ITIS: Python molurus 
* University of Michigan, Animal Diversity Web (ADW): Python molurus, Indian Python
Jalla Jalla

**Jalla Jalla** on mäkihyppyharrastuksestaan tunnettu rovaniemeläinen rock- ja punk-yhtye. Se oli aktiivisimmillaan vuosina 1986&ndash;1997.

Yhtyeen juuret olivat 1970&ndash;1980-lukujen punk-liikkeessä. Se sai suurimmat musiikilliset vaikutteensa The Damnedilta, Ramonesilta, Rubettesilta, Iggy and the Stoogesilta sekä Jason and The Scorchersilta. Yhtyeen musiikillinen genre oli indietyyppinen kitararock. Tamperelainen Hiljaiset Levyt -yhtiö julkaisi useita Jalla Jallan albumeita, joita lisensoitiin muun muassa Englantiin ja Yhdysvaltoihin. Yhtye teki useita kiertueita Euroopassa ja esiintyi 1990-luvulla useimmilla suomalaisilla rockfestivaaleilla. Legendaarisimmat keikkansa jallat heittivät kotiyleisönsä edessä Down by the Kemijoki -festareilla Rovaniemellä Café Tivolin ympäristössä. Viimeisimmän niistä kesällä 2007. Keikkailu jatkuu satunnaisesti edelleen.

## Jäsenet
* Jouko Hiltunen – kitara
* Harri Pöyhtäri – laulu
* Pekka Kärhä – basso
* Pertti "Pepe" Tuononen – rummut
* Jari Mikkola - kitara (2017 - )
* Jukka Tarkiainen – kitara ( 1986-2017)

## Diskografia

### Studioalbumit
* 
* 
* 
* 

### EP:t
* 

### Split-albumit
* 
* 

### Singlet
* ”Citysong / Apartment Stories” (1987, omakustanne)
* ”Love Charging Battery” (1989, Hiljaiset Levyt)
* ”Minnesota Plates” (1990, Hiljaiset Levyt)
* ”Hospital Waltz” (1995, NKVD Records)

### Kokoelmilla
* 
* 
* 
* 
* 
* 

## Aiheesta muualla
* Yhtyeen sivut
Burt Young

**Burt Young** (30. huhtikuuta 1940 New York – 8. lokakuuta 2023 Los Angeles) oli yhdysvaltalainen näyttelijä. Hänet tunnettiin parhaiten *[[Rocky (elokuvasarja)|Rocky]]*-elokuvien Paulie-hahmona. Hän sai roolistaan sarjan ensimmäisessä osassa parhaan miessivuosan Oscar-ehdokkuuden vuonna 1976.

## Elämä ja ura
Young syntyi New Yorkissa Queensin kaupunginosassa amerikanitalialaiseen perheeseen. Hänen syntymänimensä vaihtelevat eri lähteissä. Reutersin mukaan se oli Gerald Tommaso DeLouise. Työväenluokkaisissa oloissa kasvanut Young keskeytti 15-vuotiaana koulunkäyntinsä ja liittyi muutamaksi vuodeksi merijalkaväkeen. Siellä hän aloitti lyhytkestoisen nyrkkeilyuran, jonka aikana hän sai valmennusta Cus D’Amatolta. Tehtyään sittemmin erilaisia pätkätöitä hän päätyi opiskelemaan näyttelemistä Lee Strasbergin johdolla The Actors Studiolla.

Young teki ensimmäiset näyttelijänroolinsa 1960–1970-lukujen vaihteessa. Vaikutuksen hän teki roolisuorituksellaan vuoden 1974 elokuvassa *[[Chinatown (elokuva)|Chinatown]]*. Youngin varsinainen läpimurto tapahtui kuitenkin muutama vuosi myöhemmin — esiintyminen Paulien roolissa elokuvassa *[[Rocky]]* (1976) toi hänelle parhaan miessivuosan Oscar-ehdokkuuden. Pauliesta tuli Youngin uran tunnetuin rooli, jota hän esitti kaikissa alkuperäisen *[[Rocky (elokuvasarja)|Rocky]]*-elokuvasarjan kuudessa osassa.

Kuten Chinatownissa, *Rocky*-sarjassa tai myöhemmin elokuvassa *[[Suuri gangsterisota]]* (1984), Young näytteli usein amerikanitalialaisia ja kovaluonteisia hahmoja, esimerkiksi mafiapomoja, katuviisaita etsiviä tai ryvettyneitä työläisiä. Hänen roolisuorituksensa olivat kuitenkin monitasoisia, ja Strasberg kuvaili Youngia ”tunteiden kirjastoksi”. 

Young esiintyi valkokankaan lisäksi televisiossa, esimerkiksi sarjoissa  *[[Baretta]]*, *[[Kova laki]]* ja *[[M.A.S.H. (televisiosarja)|M.A.S.H.]]*.

Näyttelijäuransa ohella Young ansioitui myös taidemaalarina ja omisti ravintolan Bronxissa, New Yorkissa. Hän oli leski ja hänellä on yksi tytär.

## Filmografiaa
*M.A.S.H. (tv-sarja, yhdessä jaksossa vuonna 1973)
*Chinatown (1974)
*Piru pakassa (1974)
*Baretta (tv-sarja, kolmessa jaksossa vuosina 1975–1976)
*Rocky (1976)
*Raivopäät (1978)
*Rockyn uusintaottelu (1979)
*Amityville – paholaisen piiri (1982)
*Tiikerinsilmä – Rocky III (1982)
*Suuri gangsterisota (1984)
*The Pope Of Greenwich Village (1984)
*Miami Vice (tv-sarja, yhdessä jaksossa vuonna 1984)
*Rocky IV (1985)
*Rocky V (1990)
*Sopranos (tv-sarja, yhdessä jaksossa vuonna 2001)
*Rob the Mob (2014)
*Rocky Balboa (2006)
*Downtown (2007)
*Win Win (2011)

## Lähteet

## Aiheesta muualla
*
Eos (täsmennyssivu)

**Eos** tarkoittaa seuraavia asioita:

* Eos, antiikin kreikan aamuruskon jumalatar
* 221 Eos, asteroidi
* Eos-ryhmä, asteroidiryhmä
* *[[Eos (lastenlehti)|Eos]]*, Vaasassa ilmestyvä ruotsinkielinen lastenlehti
* *[[Eos (1854–1866)|Eos]]*, Turussa vuosina 1854–1866 ilmestynyt lastenlehti
* Earth Observing System, NASA:n satelliittiprojekti
* Volkswagen Eos, automalli
* Mielipidetiedustelussa vaihtoehtoa 'En osaa sanoa.'
* *Eos* on papukaijojen heimoon kuuluvan punalurien lintusuvun tieteellinen nimi.
* Canon EOS (Electro-Optical System), Canonin järjestelmäkameroiden sarja
* EOS-huulirasva
* EOS, lääketieteellisen röntgenkuvantamisen menetelmä.
Titta Karakorpi

**Riitta Anneli ”Titta” Kara­korpi** (nyk. **Kara­korpi-Martens** tai **von Martens**; s. 29. lokakuuta 1944 Oulu) on suomalainen näyttelijä, ohjaaja, käsikirjoittaja ja dramaturgi.

## Ura

Karakorpi on toiminut ohjaajana muun muassa Svenska Teaternissa. Karakorpi näytteli Risto Jarvan elo­kuvassa *[[Työmiehen päiväkirja]]*, Elina Kivi­vuoren osan Edvin Laineen ohjaamassa *[[Täällä Pohjantähden alla (vuoden 1968 elokuva)|Täällä Pohjan­tähden alla]]*. Muita elo­kuvia ovat *[[Kesäkapina]]*, *[[Linna (vuoden 1986 elokuva)|Linna]]* sekä työskentely Televisioteatterin tuotannoissa.

## Yksityiselämä

Karakorpi oli naimisissa näyttelijä ja ohjaaja Jaakko Pakkas­virran kanssa vuosina 1969–1983. Vuodesta 1986 hänen puolisonsa on ollut Angelos von Martens.

## Lähteet

## Aiheesta muualla

* Titta Karakorpi Radio- ja TV-arkistossa
Tuula Hällström

**Tuula Hällström** (s. 1978) on suomalainen pianisti joka on erikoistunut lied- ja kamarimusiikkiin. Hän on konsertoinut Suomessa useilla musiikkijuhlilla, sekä myös ulkomailla, ollut haluttu pianisti laulukilpailuissa, oopperaproduktioissa ja laulun mestarikursseilla.

Hällström on erikoistunut lied- ja kamarimusiikkiin. Vuoden 1999 kesällä voitti Pieksämäellä, Suomen ainoan lied-pianistikilpailun. Viulisti Anna Kahanpään kanssa hän on voittanut kamarimusiikkikilpailu Juvenalian vuonna 1995 ja pääsi Kuhmon kansainvälisen duokilpailun finaaliin vuonna 1998. Hän oli toisella sijalla Ilmari Hannikainen -pianokilpailussa vuonna 1996, ja hänet palkittiin myös Helmi Vesa -pianokilpailussa tammikuussa 1999.

Hällström aloitti opiskelunsa Länsi-Helsingin musiikkiopistossa jossa hänen opettajanaan oli muun muassa Collin Hansen ja jonka kanssa hän jatkoi yhteistyötä Sibelius-Akatemiassa. Keväällä 2003 hän suoritti pianodiplomin erinomaisin arvosanoin opettajanaan professori Erik T. Tawaststjerna. Mestarikursseilla Hällströmin opettajina ovat olleet muun muassa Konstantin Bogino ja Ralf Gothóni, ja lied-musiikkia hän on opiskellut Collin Hansenin lisäksi muun muassa Gustav Djupsjöbackan, Ilmo Rannan ja Eero Heinosen johdolla.

Tuula Hällström on esiintynyt Suomessa muun muassa Naantalin Musiikkijuhlilla, Tuusulanjärven kamarimusiikissa, Joutsenon taidekesässä, Kangasniemen Musiikkiviikoilla, Mäntän Musiikkijuhlilla ja Savonlinnan Oopperajuhlilla. Kotimaan lisäksi hän on konsertoinut myös muun muassa Ruotsissa, Virossa, Puolassa, Britanniassa, Unkarissa, Italiassa, Japanissa ja USA:ssa. Hällström on toiminut vakituisena pianistina sekä valtakunnallisissa Timo Mustakallio -laulukilpailussa, Lappeenrannan laulukilpailussa, Kangasniemen laulukilpailussa, Sibelius-laulukilpailussa että kansainvälisessä Mirjam Helin -laulukilpailussa. Hällström on myös julkaissut useita lied-levyjä, muun muassa yhdessä Mari Palon, Waltteri Torikan, Juho Punkerin, Sami Luttisen ja Tuuli Takalan kanssa. Suomen Kulttuurirahasto myönsi Hällströmille kolmivuotisen taiteilija-apurahan vuonna 2012 Mirjam Helinin -rahastosta. 

Tuula Hällströmin puoliso on kirjailija ja valokuvaaja Pekka Nuikki. Heillä on neljä lasta.

## Lähteet

## Aiheesta muualla
* 
*
Japanin perustuslaki

**Japanin perustuslaki** on vuodelta 1947. Sen mukaan maassa vallitsee parlamentaarinen järjestelmä. Perustuslain tunnetuin kohta on sen yhdeksäs artikla, joka määrittelee, että Japani ei koskaan julista sotaa, ja siten maassa ei voi olla myöskään sotavoimia.

Perustuslain osat ovat:

* 1–8 artikla määrittelevät keisarin aseman. Hän on Japanin kansakunnan ja sen kansan yhtenäisyyden symboli ja nimittää parlamentin määräämän ehdokkaan pääministeriksi ja hallituksen määräämän korkeimman oikeuden presidentin. Keisarin valtaoikeudet on rajattu perustuslain nimeämiin, eikä hänellä ole valtaa hallitukseen.
* 9 artikla kieltää sodan ja asevoimien ylläpidon.
* 10–40 artikla määräävät kansalaisten oikeudet ja velvollisuudet
* 41–64 määräävät parlamentista
* 65–75 artikla määräävät hallituksesta
* 76–82 tuomiovallasta
* 83–91 valtiontaloudesta 
* 92–95 paikallishallinnosta
* 96 artikla määrää perustuslain lisäyksistä
* 97–99 artikla nimeävät perustuslain valtion korkeimmaksi laiksi
* 100–103 artikla määräävät perustuslain voimaantulosta

Perustuslaki laadittiin toisen maailmansodan jälkeen liittoutuneiden miehittäessä Japania. Sen tarkoitus oli korvata aikaisempi keisarivalta liberaalilla demokratialla.

## Lähteet
* http://www.mizuho-sc.com/english/ebond/law/constitution.html 

## Aiheesta muualla
Flashdance

**Flashdance** on vuonna 1983 ensi-iltansa saanut musikaalielokuva. Se oli ilmestyessään menestys ja sisältää menestyskappaleet Irene Caran ”Flashdance... What a Feeling” ja Michael Sembellon ”Maniac”.

## Juoni
Pittsburghilainen Alex Owens (Jennifer Beals) työskentelee päivisin hitsaajana ja iltaisin paikallisen baarin tanssijana. 18-vuotias Alex kohtaa iloja ja suruja matkalla kohti ammattitanssijan uraa.

## Vastaanotto ja vaikutus

*Flashdancen* menestys nuorten keskuudessa loi Yhdysvalloissa erityisen nuorten naisten pukeutumistyylin. Siihen kuuluivat kuluneet collegepuserot, joiden kaula-aukkoa oli revitty laajemmaksi niin, että se paljasti olkapään ellei enemmänkin. Myös muut siihen asti kuntosalivaatteina pidetyt vaatteet yleistyivät jokapäiväisessä käytössä ja korostivat uutta naistyyppiä: itsenäistä ja maanläheistä, urheilullista ja seksikästä.

Suomessa ensi-ilta-arvostelut olivat murskaavia. Kymmenestä suomalaisesta ensi-iltakriitikosta (kaikki miehiä) kaksi antoi elokuvalle kaksi tähteä, kaksi yhden tähden ja loput eivät sitäkään. Keskiarvoksi tuli 0,75 tähteä neljästä.
Vuosikymmen myöhemmin *[[Video-opas|Video-oppaassa]]* vuodelta 1994 Kati Sinisalo antoi elokuvalle kaksi tähteä viidestä, mikä teoksen mukaan vastaa sanallista arviota ”keskinkertainen”. Sinisalo kutsui elokuvan päähahmoa amerikkalaisen unelman tavoittelijana ”feminiiniseksi versioksi *[[Rocky]]stä*”.

Elokuva voitti parhaan laulun Oscar-palkinnon kappaleellaan ”Flashdance... What a Feeling”.

## Lähteet
Shichi-go-san

**Shichi-go-san** (7-5-3) on japanilainen juhlapäivä, jonka sankareita ovat seitsemän- ja kolmivuotiaat tytöt sekä kolme- ja viisivuotiaat pojat.  Shichi-go-san -päivänä juhlistetaan näiden lasten siirtymistä ikäkaudesta toiseen. Sitä juhlitaan vuosittain 15. marraskuuta, tai sitä lähimpänä viikonlopun päivänä.

Merkkipäivän vieton sanotaan alkaneen Japanin hovissa Heian-kaudella. Numerot 7, 5 ja 3 ovat tärkeitä japanilaisessa numerologiassa, jonka mukaan parittomat luvut ovat onnennumeroita. 

Meiji-kaudelle mennessä tapa oli levinnyt myös kansan pariin, ja päivä viettoon oli lisätty vierailu temppelissä päivänsankarien kanssa. Tytöt ja pojat puettiin kimonoon, monet ensimmäistä kertaa eläessään. 

## Lähteet

## Aiheesta muualla
Tanabata

**Tanabata** on japanilainen juhlapäivä, joka liittyy tähtiin ja kuukalenteriin. Se juhlistaa Vegan ja Altairin kohtaamista, Linnunradan samalla puolella. Se sijoittuu kuukalenterin seitsemännen kuukauden seitsemänteen päivään; länsimaisessa kalenterissa se osuu elokuulle - esimerkiksi vuonna 2007 juhla oli 19. elokuuta.  

Tanabataa juhlitaan ripustamalla erityisiin toivomuspuihin paperikoristeita, joihin on kirjoitettu toivomus.
Koristeen muodolla  on symbolinen merkitys: kimonolla voi toivoa parempaa ompelutaitoa, kirjeen avulla kauniimpaa käsialaa.

## Lähteet

## Aiheesta muualla
Rytinki

**Rytinki** eli **Rytinkisalmi** on kylä Pudasjärven kaupungissa noin 50 kilometrin päässä kaupungin keskustaajamasta Kurenalta koilliseen päin Livojoen varrella. Kylän päätieyhteydet ovat yhdystie 8570 ja seututie 858. 

Kylällä sijaitsee muun muassa Tarmo-kauppaketjuun kuuluva Rytingin Lähikauppa, jossa on myös asiamiesposti, kahvio, apteekki ja polttoaineen jakelupiste.

Rytingistä eroaa tiet Ruuhensuolle, Sarakylään ja Tuhansuolle. Tuhansuolle päin mentäessä pääsee myös Ranualle.

## Lähteet
Vol. 1 (Hurtin albumi)

**Vol.1** on Hurtin toinen studioalbumi, joka julkaistiin 21. maaliskuuta 2006. Se on ensimmäinen Capitol Recordsin julkaisema levy. Albumin tunnetuin kappale on singlenä julkaistu "Rapture", joka soi melko ahkerasti Suomenkin radio- ja musiikkikanavilla.

Albumi nousi Suomen virallisen listan sijalle 36.

## Kappaleet
#Shallow
#Rapture
#Overdose
#Falls Apart
#Forever
#Losing
#Unkind
#Danse Russe
#Dirty
#Cold Inside
#House Carpenter

## Arvostelut
* AllMusic: 

## Lähteet
Allen Klein

**Allen Klein** (18. joulukuuta 1931 Newark, New Jersey, Yhdysvallat – 4. heinäkuuta 2009) oli yhdysvaltalainen liikemies. Hän toimi muun muassa The Rolling Stonesin ja The Beatlesin managerina sekä Apple Corpsin johtajana. 

Klein perusti oman yrityksensä ABKCO Recordsin 1950-luvun lopulla, The Rolling Stonesin ja The Beatlesin lisäksi hänen asiakkaihinsa kuuluivat muun muassa Sam Cooke, Bobby Darin ja Herman's Hermits. Klein omisti oikeuden The Rolling Stonesin 1960-luvun tuotantoon – sopimus, jota Keith Richards kutsui myöhemmin ”oppirahoiksi”. The Beatles palkkasi Kleinin managerikseen vuonna 1969 Paul McCartneyn vastusteluista huolimatta. McCartney olisi halunnut tehtävään appensa Lee Eastmanin. Hän sai neuvoteltua Beatleseille rahakkaan sopimuksen, mutta yhtye hajosi vuonna 1970. Vuotta myöhemmin Klein oli järjestelemässä George Harrisonin Concert for Bangladesh -hyväntekeväisyyskonserttia Madison Square Gardenissa. 

Associated Pressin mukaan Klein oli esikuvana John Belushin vuoden 1978 elokuvassa *[[The Rutles]]* esittämälle lipevälle managerihahmolle Ron Declinelle. Hänen myös sanotaan inspiroineen John Lennonin vuoden 1974 laulun ”Steel and Glass”. Klein kuoli 77-vuotiaana kärsittyään Alzheimerin taudista.

## Lähteet
The Consumation

**The Consumation** on Hurt-yhtyeen omakustannealbumi. Levyä tehtiin vain noin 2 000 kappaletta.

## Kappaleet
#House of Cards
#Unclean
#Loded
#Et Al
#Still
#Alone with the Sea
#Omission
#The Consumation
#Cold Inside
#Velvet Rolls Royce
#Somnambulist
#The Old Mission
Poijula

**Poijula** on kylä Pudasjärven kaupungissa. Kylä sijaitsee valtatien 20 varrella noin 30 kilometrin päästä kaupungin keskustaajamasta Kurenalta Kuusamoon päin.  

Kylässä sijaitsee muun muassa vuonna 1955 rakennettu, nykyään lakkautettu Poijulan koulu, johon oppilaat tulivat Poijulasta, Pintamolta, Haisuvaarasta, Iinattijärveltä sekä Valkilta.

## Lähteet
Päikköpari

**Päikköpari** () on filateliatermi, jolla tarkoitetaan postimerkkiparia, jossa postimerkit ovat ylösalaisin toisiinsa verrattuina joko tahallisesti tai tahattomasti. Yleensä niitä tehdään keräilytarkoituksiin, vaikka virheeseen voi olla valmistuksen aikainen mekaaninenkin syy.
Pallava

**Pallava** (, ) oli kuningaskunta Etelä-Intiassa. Pallava oli Sātavāhanan vasallivaltio, kunnes saavutti itsenäisyyden Sātavāhanan menetettyä otteensa Krishnajoen suistoalueella, jota kutsuttiin tuolloin nimellä Pallava Bogga. Hiljalleen pallavalaiset liikkuivat etelään ja perustivat pääkaupunkinsa Kanchipuramin 300-luvulla. Kuningaskunta vauraustui ja kasvoi Mahendravarman I:n (571–630) ja Narasimhavarman I:n (630–668) aikana. Pallava hallitsi teluguita ja pohjoisia tamilialueita 800-luvulle saakka, eli noin kuusi vuosisataa.

Pallavan kuningaskunta oli valta-ajallaan jatkuvasti kahakoissa sekä pohjoisen naapurinsa Chalukyan että eteläisten tamilivaltioiden Cholan ja Pandyan kanssa.

Pallavalaiset muistetaan etenkin heidän dravida-arkkitehtuurin suosimisesta, minkä jäljet näkyvät nykyään Mahabalipuramissa. Pallavan voimakkaat hallitsijat jättivät jälkeensä hienoja veistoksia ja temppeleitä, jotka ovat pystyssä edelleen tänään.
Monoliitti

**Monoliitti** tulee latinan sanasta *monolithus*, joka puolestaan on peräisin kreikan sanasta *μονόλιϑος* (monólithos). Kreikan sana voidaan jakaa kahteen osaan: *μόνος* (’yksi’ tai ’yksi ainoa’) ja *λίϑος* (’kivi’).

Geologiassa monoliitti on vuori, joka koostuu yhdestä ainoasta kivestä. 
 
Arkkitehtuurissa monoliitilla tarkoitetaan monumentissa tai rakennuksessa olevaa suurta kokonaisuutta, joka on hakattu yhdestä kivestä. Monoliitti voi muodostaa myös monumentin kokonaisuudessaan. 

Kuvanveistossa monoliitti on yhdestä kivestä veistetty teos. Esimerkiksi Pietarissa olevaa Aleksanterin pylvästä kutsutaan monoliitiksi.

Tekniikassa monoliitti voi viitata laitteeseen tai laitteen osaan, joka on "yhtä kappaletta", eikä sitä ole ainakaan virallisesti suunniteltu kunnostettavaksi. Monoliitin mentyä epäkuntoon tai saavutettuaan suunnitellun elinkaarensa se vaihdetaan kokonaan.
The Sweet’s Biggest Hits

**The Sweet's Biggest Hits** on brittiläisen Sweet-yhtyeen kokoelma-albumi vuodelta 1972. Se sisältää kaikki vuosien 1971–1972 singlejen a-puolet ja muutaman kappaleen debyyttialbumilta *[[Funny How Sweet Co Co Can Be|Funny How Sweet Co-Co Can Be]]*.

## Kappaleet

### Alkuperäinen LP-versio ([[RCA Records|RCA]] [[1972]])

**A-puoli**
#
#
#
#
#
#
**B-puoli**
#
#
#
#
#
#

### CD-versio ([[BMG]] [[1992]])
#Co-Co 
#Chop Chop   
#Alexander Graham Bell 
#Wig-Wam Bam 
#Little Willy  
#You're Not Wrong for Loving Me  
#Done Me Wrong Alright
#Poppa Joe
#Jeanie 
#Tom Tom Turnaround  
#Spotlight 
#Funny Funny

## Kokoonpano
*Brian Connolly – laulu
*Steve Priest – basso, laulu
*Andy Scott – kitara, laulu
*Mick Tucker – rummut, laulu

## Arvostelut
*Allmusic () 

## Lähteet
The Cyan Velvet Project

**The Cyan Velvet Project** (yhtye on käyttänyt itse myös lyhennettä "CVP") oli tamperelainen metalliyhtye, joka yhdisteli musiikissaan hyvinkin erilaisia tyylilajeja. Yhtyeen perustivat kitaristi/säveltäjä Timothy Diz ja laulaja Samuel Raggy vuonna 2000, ja se julkaisi ensimmäisen kaupallisen singlensä "City of White Lilies" toukokuussa 2006 allekirjoitettuaan levytyssopimuksen Poko Rekordsin kanssa. Toinen single "Passive Attack" sekä esikoisalbumi *The Essence of Disposal* julkaistiin saman vuoden syyskuussa, joita seurasi tammikuussa 2007 kolmas single "For Some" sekä ehdokkuus vuoden tulokkaaksi Finnish Metal Awards 2006:ssa. Toinen täyspitkä albumi *The Towers And the Blizzard* julkaistiin 19. maaliskuuta 2008. Kumpikaan levy ei pääsääntöisesti positiivisista arvioista huolimatta saavuttanut listasijoituksia. Omakustanteinen, vain Internetissä julkaistu "Promotional EP 2009" julkaistiin kesällä 2009, mutta jo saman vuoden joulukuussa yhtye ilmoitti jäävänsä määrittelemättömän pituiselle tauolle. Kesäkuussa 2010 The Cyan Velvet Project ilmoitti lopettavansa kokonaan, ilmoittaen lopettamisen syyksi ajan ja resurssien puutteen joidenkin jäsenten kohdalla.

## Diskografia
### Albumit
* 
* 

### Singlet

* City of White Lilies (2006)
* Passive Attack (2006)
* For Some (2007)
* Dead Skin (2008)

### Demot

* Abstract as a Memory (2000)
* Prophecies of Digital Schizophrenia (2001)
* Retrogression Demo (2003)
* Retrogression EP (2004)
* Heretic EP (2005)
* Promotional EP 2009 (2009)

## Jäsenet
### Viimeisin kokoonpano

* Samuel Raggy – laulu (2000–)
* Maria – laulu (2005–)
* Timothy Diz – kitara (2000–)
* Atheos – basso (2004–)
* Saku – rummut (2008–)

### Aiemmat jäsenet
* Baba – rummut (2004–2008)
* Romy – laulu (2000–2005)
* Anton LoVeu – rummut (2003–2004)
* Liia Star – kosketinsoittimet (2005)

## Lähteet

## Aiheesta muualla
* Yhtyeen viralliset sivut 
* Mikseri.net
* 
*
Ray Barbee

**Ray Barbee** (s. 5. lokakuuta 1971) on yhdysvaltalainen ammattirullalautailija San Josésta, Kaliforniasta. Hän aloitti rullalautailun 1980-luvun puolivälissä ja osallistui merkittävästi lajin kehittämiseen vuosikymmenen lopulla ja seuraavan vuosikymmenen alkupuolella. Hän on lautaillut pääasiassa Powell Peralta - ja The Firm -rullalautamerkeille, sekä nykyisin Element Skateboardsille. Vans-kenkäyhtiö on tehnyt hänelle nimikkokengän. 

Barbee on myös muusikko ja soittaa useita soittimia. Vuonna 2003 hän julkaisi ensimmäisen EP:nsä, joka sisältää jazz-vaikutteista instrumentaalimusiikkia. Kaksi vuotta myöhemmin seurasi täyspitkä albumi *In Full View*.

## Lähteet

## Aiheesta muualla
* Independent Trucks: Ray Barbee
Mário de Sá-Carneiro

**Mário de Sá-Carneiro** (19. toukokuuta 1890 Lissabon, Portugali – 26. huhtikuuta 1916 Pariisi, Ranska) oli portugalilainen prosaisti ja runoilija. Hänen teoksensa edustavat modernismin tyylisuuntausta ja käsittelevät muun muassa yksinäisyyttä, itsevihaa, obsessiivisuutta, mielipuolisuutta ja sukupuoli-identiteetin häiriöitä.

## Elämäkerta
Sá-Carneiro syntyi Lissabonissa vuonna 1890. Hän menetti äitinsä kaksivuotiaana ja isoäitinsä yhdeksänvuotiaana, eikä hänen isänsä matkojensa takia osallistunut tiiviisti perheen elämään. Sá-Carneiro opiskeli lakia vuosina 1911–1912 mutta omistautui pian kirjoittamiselle. Hän tunsi useita portugalilaisia kirjailijoita, kuten Fernando Pessoan ja Almada Negreirosin. Sá-Carneiro matkusti vuonna 1912 Pariisiin opiskelemaan Sorbonnen yliopistossa. Pian sen jälkeen hän vajosi syvään masennukseen, jonka syiden arvellaan olleen taloudelliset vaikeudet, etäinen isäsuhde ja ongelmat seksuaalisuuden kanssa – aikakauden lähteet viittaavat hänen olleen homoseksuaalinen. Vuonna 1916 Sá-Carneiro teki Pariisissa itsemurhan strykniinillä. Hän oli kuollessaan 25-vuotias.

## Teokset
### Runous
*Dispersão (1913)
*Indícios de Oiro (1937, postuumisti)
*Poesias (1946, kokoelmateoksessa)
*Todos os Poemas (1974, kokoelmateoksessa)

### Proosa
*Amizade (yhteistyössä Tomás Cabreira Júnior'in kanssa) (1936)
*Principio (1912)
*A Confissão de Lúcio (1913)
*Céu em Fogo (1915)
*Além, sonhos

### Antologiat
*Mário de Sá-Carneiro. Poesia (koonnut Ceonice Berardinelli)
*Mário de Sá-Carneiro (koonnut João Alves das Neves) (1961)
*Mário de Sá-Carneiro (koonnut Maria Aliete Galhoz) 1963

### Kirjeet
*Cartas a Fernando Pessoa (1958 ja 1959)
*Cartas de Mário de Sá-Carneiro a Luis de Montalvor/Cândida Ramos/Alfredo Guisado/José Pacheco (1977)
*Correspondência Inédita de Mário de Sá-Carneiro a Fernando Pessoa (1980)

## Lähteet

### Viitteet
Sōseki Natsume

**Sōseki Natsume** (; 9. helmikuuta 1867 Edo – 9. joulukuuta 1916 Tokio) oli japanilainen kirjailija, yksi Meiji-kauden tärkeimmistä romaanikirjailijoista. Vuosina 1984–2004 hänen kuvansa oli tuhannen jenin setelissä. Hän asui Bunkyōn alueella Tokiossa.

Natsume opiskeli Britanniassa vuosisadan vaihteessa. Hän aloitti kirjallisen uransa runoilla ja novelleilla. Hänen kuuluisimpia teoksiaan ovat kuitenkin romaanit *[[Kokoro (romaani)|Kokoro]]* (1914, suomennettu 1985), *Botchan* (1906) ja *Wagahai wa neko de aru* (”Minä olen kissa”, 1905). Japanilainen prosaisti Haruki Murakami on sanonut Natsumea oppi-isäkseen. Suomentamatonta teosta *Michikusa* (”Ruohoa tiellä”) Sakri Pölönen sanoo ”brutaalin itsekriittiseksi”.

Kokoelman *Unta kymmenen yötä* kertomukset ovat ilmestyneet japaniksi 1908–1910 pikkukokoelmissa ”Unta kymmenen yötä” ja ”Kevätvalon tarinoita” ja aivan alkujaan *[[Asahi Shimbun]]* -sanomalehdessä, kuten Sōsekin muukin tuotanto pääosin. Lukijan avuksi teoksessa on selitys japanilaisen talon erityispiirteistä, sillä tarinoissa esiintyy termejä taajaan. Lisätietoa on myös viitteissä ja jälkisanoissa.

## Suomennettu tuotanto
* 
* 
* 

## Lähteet

## Aiheesta muualla

* Natsume Sōseki, the Greatest Novelist in Modern Japan (PDF)
Bastia

**Bastia** on 43&nbsp;577 asukkaan (2006) kaupunki Korsikan pohjoisosassa. Se on Haute-Corsen departementin pääkaupunki. Bastia on Korsikalle tärkeä satamakaupunki ja vuoteen 1811 asti Bastia oli Korsikan pääkaupunki.

## Historia
Bastian kaupunki perustettiin virallisesti vuonna 1372, mutta alueella on ollut asutusta ja Rooman valtakunnan ajoilta lähtien. Bastian perusti alueen genovalainen kuvernööri, joka ennen kaupungin perustamista asui malarian riivaamalla alueella useiden kilometrien päässä nykyisestä Bastiasta. Kuvernööri päätti rakentaa linnan ja kauppapaikan nykyisen Bastian kohdalle. Nimi Bastia tuleekin linnoitusta merkitsevästä sanasta *bastiglia*. Linna sijaitsi tärkeällä paikalla mereltä tulevia hyökkäyksiä ajatellen, mutta paikalliselle korsikalaiselle väestölle se edusti genovalaista sortovaltaa. Kapinoivat paikalliset piirittivät ja ryöstivätkin linnoituksen useaan otteeseen verotuksen takia. Tästä huolimatta Bastia kasvoi. 

Napoleonin aikana syntyneet kapinat kukistettiin verisesti. Kova isku Bastian kaupungille oli saaren pääkaupungin siirtäminen Bastiasta Ajaccioon vuonna 1811. Toisessa maailmansodassa saari oli akselivaltojen miehittämä ja vuonna 1943 Yhdysvaltain ilmavoimat pommittivat kaupunkia tietämättä, että vihollisjoukot olivat jo perääntyneet sieltä pois. Monet kaupungin vapautumista kaduilla juhlimassa olleet saivat surmansa ja monet rakennukset tuhoutuivat. Sodan jälkeen Bastian kehitykseen on vaikuttanut etenkin sen satama ja siitä saatava taloudellinen hyöty.

## Liikenne
Bastian lentoaseman kautta kulkee vuosittain 800&nbsp;000 matkustajaa. Bastian sataman kautta kulkee vuosittain yli 2 miljoonaa matkustajaa ja liikennettä on muun muassa Marseillen, Nicen, Toulonin, Genovan, Livornon ja Savonan satamiin. Kaupungista kulkee rautatie Ajaccioon ja tämän radan varrella olevalta Ponte-Leccian risteysasemalta haarautuu rata Calviin..

## Ilmasto

## Tunnettuja bastialaisia
*Henry Padovani, muusikko
*Chaouki Ben Saada, jalkapalloilija
*José Pasqualetti, jalkapallovalmentaja ja entinen pelaaja

## Lähteet

## Aiheesta muualla
Ryhmä Oinonen

**Ryhmä Oinonen** (**Ryhmä O** tai **RO**) oli jatkosodan alkupuolella toiminut Suomen maavoimien sotatoimiyhtymä. Ryhmän komentajana oli kenraalimajuri Woldemar Oinonen sen muodostamisesta 18. kesäkuuta 1941 aina sen lakkauttamiseen 29. huhtikuuta 1942.

## Muodostaminen
Ryhmä Oinonen perustettiin liikekannallepanon yhteydessä kesäkuun loppupuoliskolla vuonna 1941. Sen tarkoituksena oli olla vain tilapäisyhtymä perustamisen ja hyökkäysvaiheen alussa. Aluksi tähän liki divisioonan vahvuiseen yhtymään kuuluivat 2. jääkäriprikaati (2. JPr) ja Ratsuväkiprikaati (Rv.Pr.).

## Keskittäminen ja jatkosodan hyökkäysvaiheessa

Ennen hyökkäyksen alkua Ryhmä Oinonen oli ryhmitetty Tuupovaaran ja Hattuvaaran väliselle alueelle Ilomantsiin. Hyökkäys ei edennyt suunnitellusti, vaan keskeytyi neuvostojoukkojen sitkeään vastarintaan ja puolustajan tehokkaaseen maaston käyttöön. Sota Ilomantsissa sai jopa Suomen sisällissodan piirteitä, kun Ryhmä Oinosta oli vastassa karjalaisista, inkeriläisistä ja suomalaisista kommunisteista muodostettu puna-armeijan jalkaväkirykmentti 126 (JR 126), joka kuului 71. divisioonaan. Jalkaväkirykmentti oli alun perin kuulunut Terijoen hallituksen muodostamaan Suomen kansanarmeijaan.

Ryhmä Oinonen alistettiin 19. heinäkuuta kenraali Erwin Engelbrechtin komentamalle Saksan 163. jalkaväkidivisioonalle. Heinäkuun lopussa ja elokuun alussa suomalaiset ja saksalaiset yrittivät yhdessä edetä Suvilahteen ja Suojärvelle. Neuvostojoukot kuitenkin torjuivat suomalaisten ja saksalaisten hyökkäykset. Suomalais-saksalaiset joukot saivat läpimurron Suojärvellä 20. elokuuta ja Ryhmä Oinonen irrotettiin saksalaisdivisioonasta. Syyskuun aikana sotatoimiyhtymä eteni kymmenisen kilometriä. Lokakuun alussa hyökkäysmenestys ei parantunut. Tällä välillä tilapäisyhtymä sai vahvennuksina 2. jääkäriprikaatin ja yhden divisioonan.

Lokakuun lopussa Ryhmä Oinosesta ja 1. divisioonasta muodostettiin VII armeijakunta. Armeijakunta eteni 2. marraskuuta Kontupohjaan. Ryhmä Oinosen viimeiseksi sotatoimeksi jäi Sungunniemen valtaus marraskuun lopussa.

Tämän jälkeen Ryhmä Oinonen siirrettiin Kannaksen armeijan reserviksi ja lopulta maaliskuussa 1942 hajotettiin.

## Katso myös
* Laatokan Karjalan valtaus 1941
* Itä-Karjalan valtaus 1941

## Lähteet
*

### Viitteet

## Aiheesta muualla
*
Auckland Grammar School

**Auckland Grammar School** on vain pojille tarkoitettu koulu Aucklandissa, Uudessa-Seelannissa. Opetusta siellä annetaan 9-13-vuosiluokille. Koulu on yksi Uuden-Seelannin laajimpia. Se on vuonna 1868 perustettu ja sen motto on *Through difficulties to greatness*. 

## Aiheesta muualla
*Koulun kotisivut
HSB

**HSB** voi tarkoittaa seuraavia:

* HSB, *Hue, Saturation, Brightness*, värimalli
* HSB,  ruotsalainen asunto-osuuskunta
Kaksi Vihtoria

**Kaksi Vihtoria**  on Nyrki Tapiovaaran ohjaama suomalainen farssielokuva vuodelta 1939. 

Elokuva oli ohjaajalleen haastava, sillä hän pyrki "puhtaaseen elokuvaan", kun Vihtoreiden tarina taas on sidottu tiukasti teatterin keinoihin. Elokuva kuvattiin lähes kauttaaltaan lavasteissa. Siitä sensuroitiin aikoinaan seitsemän minuuttia. 

Elokuvan sivuosissa näyttelevät muun muassa Mirjami Kuosmanen laulajattarena sekä Nyrki Tapiovaara miehenä junanvaunun portailla. Oopperalaulajanakin suosiota niittänyt näyttelijä Martti Seilo nähdään ensi kerran valkokankaalla pianistin osassa. Elokuva on mustavalkoinen.

Elokuvan ravintolajaksossa ukulelea näppäilevä Matti Jurva esittää itse säveltämänsä ja Tatu Pekkarisen sanoittamat laulut "Väliaikainen", "Kun tanssii lambethwalkia, suonissa ei ole kalkkia" ja "Eikö lähdetä pikkasen istumaan*"*.

Elokuvan aihe on sarjakuvasta Vihtori ja Klaara Tatu Pekkarisen näytelmän *Klaara ja hänen Vihtorinsa* (1931) kautta kierrätettynä.

## Juoni
Tarinan ytimessä on Rantamon perhe. Vihtori Rantamo on ulospäin piinkova liikemies ja luja perheenpää, tosiasiassa hän elää kuitenkin vaimonsa, Klaaran tossun alla. Kun vaimo lähtee matkalle, Vihtori päättää hieman irrotella. Hän esiintyy tarinan toiselle Vihtorille, ravintolayleisölle ja vahingossa radion kautta koko kansalle. Klaara sattuu kuulemaan lähetyksen ja järkyttyy, kun hänen Vihtorinsa uskaltautuu sovinnaisten rooliensa ulkopuolelle. Vanhat, totunnaiset roolit pitää palauttaa keinolla millä hyvänsä. 

Elokuvan toisen Vihtorin sukunimi on Hiltunen. Hän on eronnut ja seurustelee Augustan kanssa. Klaara erehtyy luulemaan Augustaa hänen oman Vihtorinsa morsiameksi, lajityypin mukaisesti yritykset selvittää sekaannuksia synnyttävät uusia sekaannuksia ja väärinkäsityksiä. Vihtorin ja Klaaran tytär Hilkka puolestaan on pintaliitäjä, jonka elämän tärkein päämäärä tuntuu olevan avioliitto. Hän rakastuu "alempisäätyiseen" Robertiin, ja hänen vanhemmilleen se on suuren luokan järkytys. Hilkka ja Robert joutuvat voittamaan esteet, joita ajan yhteiskunta asettaa epäsäätyiselle parille. He ovat klassinen "rikas tyttö ja köyhä poika" -pari, joka luonnollisesti lopussa saa toisensa, vaikka heidänkin suhteensa laatu osoittautuu kovin pintapuoliseksi.

## Arviot
Erään kriitikon arviossa todetaan että kyseessä on Tapiovaaran heppoisin elokuva. Paikoin hienot jaksot jäävät kokonaisuuden junnaavan rytmin varjoon. Lopun itsemurhayritys on kuitenkin kenties suomalaisen elokuvan huvittavin.

## Esitykset
*Kaksi Vihtoria* on esitetty harvakseltaan televisiossa, jossa se näytettiin ensi kerran 2. maaliskuuta 1974.

## Näyttelijät

## Lähteet
*Sakari Toiviainen: Nyrki Tapiovaaran tie; Suomen elokuva-arkisto, Valtion painatuskeskus, Helsinki 1986, 

### Viitteet
Yleisurheilu kesäolympialaisissa 1964

**[[Kesäolympialaiset 1964|Vuoden 1964 kesäolympialaisissa]] [[Tokio]]ssa** järjestettiin **[[yleisurheilu]]ssa** 36 kilpailutapahtumaa, miehille 24 ja naisille 12.

## Mitalistit
### Miehet

### Naiset

## Lähteet
* 
*  

### Viitteet

## Aiheesta muualla
* Kansainvälisen Olympiakomitean tulostietokanta
Emerald

**Emerald** on englantia ja tarkoittaa smaragdia. Lisäksi Emerald voi viitata muun muassa seuraaviin asioihin:

Maantieteessä:
*Emerald, kaupunki Australian Queenslandissa
*Emerald, Melbournen esikaupunki
*Emerald, aavekaupunki Texasissa
*Emerald, kylä Wisconsinissa

Merenkulussa:
*USS Emerald, yhdysvaltalainen miinanraivaaja toisessa maailmansodassa
*SS The Emerald, vuonna 1958 Newport Newsin telakalla rakennettu risteilyalus
*Emerald Princess, vuonna 2007 valmistunut risteilyalus
;Britannian kuninkaallinen laivasto
*Emerald-luokka (fregatti), fregattiluokka
*Emerald-luokka (korvetti), korvettiluokka
*Emerald-luokka (risteilijä), risteilijäluokka
* HMS Emerald (1757), 28-tykkinen kuudennen luokan alus
* HMS Emerald (1762), Niger-luokan 32-tykkinen viidennen luokan alus (fregatti
* HMS Emerald (1795), Amazon-luokan 36-tykkinen viidennen luokan alus
* HMS Emerald (1820), kutteri pursi
* HMS Emerald (1856), Emerald -luokan puurunkoinen potkurifregatti
* HMS Emerald (1876), Emerald-luokan potkurikorvetti
* HMS Emerald (1904), panssarifregatti
* HMS Emerald (1918), tykkivene
*HMS Emerald (D66) Emerald-luokan kevyt risteilijä.

Muita merkityksiä:
* Pokémon Emerald, Pokémon-sarjaan kuuluva videopeli
* Emerald (Pokémon), Pokémon Adventures-sarjan hahmo
* Emerald Software, 1988-1991 toiminut videopelien julkaisija
* Caro Emerald, alankomaalainen jazzlaulaja (oik. Caroline Esmeralda van der Leeuw)
Sulunmeri

**Sulunmeri** on Tyyneenmereen kuuluva merialue. Se rajoittuu lännessä ja luoteessa Palawanin saareen, etelässä Celebesinmereen, lounaassa Borneon saareen ja pohjoisessa sekä idässä Filippiinien saariryhmään. Meri on pohjoisesta etelään noin 790 kilometriä pitkä ja lännestä itään 600 kilometriä leveä. Meren pinta-ala on noin 260&nbsp;000 neliökilometriä, ja syvimmillään se yltää lähes 5&nbsp;600 metriin.

## Lähteet

## Aiheesta muualla
Bismarckinmeri

**Bismarckinmeri** (, ) on Tyynenmeren sivumeri Uuden-Guinean saaren koillispuolella. Bismarckinmereä rajaa IHO:n merialuejaottelun mukaan etelässä Uusi-Guinea, pohjoisessa Eteläinen Tyynimeri ja Uuden-Irlannin saari sekä kaakossa Uuden-Britannian saari ja Salomonmeri.

Merialueen pinta-ala on noin 40&nbsp;000 neliökilometriä ja syvyys tyypillisesti 2&nbsp;000 metriä, enimmillään 2&nbsp;500 metriä. Meri oli vuosina 1885–1914 Saksan hallinnassa ja on nimetty valtakunnankansleri Otto von Bismarckin mukaan. Merialueen pohjois- ja itäreunan Uusi-Britannia ja Uusi-Irlanti kuuluvat Bismarckinsaariin. 

Merialueen pohjassa on mineraaleja hyödyntävää kaivostoimintaa.

## Lähteet
Bautzen

**Bautzen** (yläsorbiksi *Budyšin*) on noin 40 000 asukkaan kaupunki Spreejoen varrella Saksin osavaltiossa Saksassa. Bautzen on sorbien kulttuurin keskus. 

## Historia
Ensimmäinen kirjallinen maininta kaupungista on vuodelta 1002.
Se oli alkujaan slaavilainen kylä nimeltään Budyšin. Vuonna 1018 siellä sovittiin Saksan ja Puolan välinen rauhansopimus. Vuonna 1033 kaupunki siirtyi Saksalle, vuonna 1319 Böömille ja 1635 Saksille. 

## Vankilat
Natsi-Saksan aikana Bautzenissa toimi keskitysleiri ja myöhemmin DDR:n aikanakin kaupungissa toimi kaksi vankilaa, Bautzen I, liikanimeltään *Gelbes Elend* (*Keltainen kurjuus*) ja salainen Bautzen II. Näistä Bautzen II on vuodesta 1993 alkaen ollut muistomerkkinä, mutta Bautzen I toimii edelleen vankilana.

## Lähteet

## Aiheesta muualla
Drawing Restraint 9 (soundtrack)

**Drawing Restraint 9** on Björkin soundtrack samannimisestä elokuvasta. Albumi ilmestyi  vuonna 2005.

## Kappaleet
# "Gratitude" (Barney, Björk) – 4:59
# "Pearl" – 3:43
# "Ambergris March" – 3:57
# "Bath" (Björk, Akira Rabelais) – 5:07
# "Hunter Vessel" – 6:36
# "Shimenawa" – 2:48
# "Vessel Shimenawa" – 1:54
# "Storm" (Björk, Leila) – 5:32
# "Holographic Entrypoint" (Barney) – 9:57
# "Cetacea" (Barney, Björk) – 3:12
# "Antarctic Return" – 4:18
### Toinen versio
# "Gratitude" (Barney, Björk) – 4:59
# "Petrolatum" – 6:10
# "Pearl" – 3:43
# "Ambergris March" – 3:57
# "Bath" (Björk, Akira Rabelais) – 5:07
# "Hunter Vessel" – 6:36
# "Shimenawa" – 2:48
# "Vessel Shimenawa" – 1:54
# "Storm" (Björk, Leila) – 5:32
# "Holographic Entrypoint" (Barney) – 9:57
# "Cetacea" (Barney, Björk) – 3:12
# "Antarctic Return" – 4:18
Yleisurheilu kesäolympialaisissa 1976

**[[Kesäolympialaiset 1976|Vuoden 1976 kesäolympialaisissa]] [[Montreal]]issa** järjestettiin **[[yleisurheilu]]ssa** 37 kilpailutapahtumaa, miehille 23 ja naisille 14.

## Mitalistit
### Miehet

### Naiset

## Lähteet
* 
* 
* 
* 

### Viitteet

## Aiheesta muualla
*Kansainvälisen Olympiakomitean tulostietokanta
Infinity on High

__NOTOC__
**Infinity on High** on Fall Out Boyn 6. helmikuuta 2007 julkaistu neljäs albumi. Levy myi ensimmäisellä viikolla 260&nbsp;000 kappaletta. Ensimmäinen single ”This Ain't a Scene, It's an Arms Race” saavutti toisen sijan Billboard Hot 100 -listalla.

Albumi debytoi Yhdysvalloissa Billboard 200 -listan ensimmäisellä sijalla. Suomessa se ylsi virallisen albumilistan sijalle 37.

## Kappaleet
#
#
#
#
#
#
#
#
#
#
#
#
#
#

## Arvostelut
* Allmusic: 
* Rolling Stone: 
* Sputnikmusic: 

## Lähteet
Soledade

**Soledade** on noin 25&nbsp;000 asukkaan kaupunki eteläisessä Brasiliassa, Rio Grande do Sulin osavaltiossa. 

Kaupunki tunnetaan lempinimellä *Capital das Pedras Preciosas*, eli suomeksi *Kallisarvoisten kivien pääkaupunki*.  Suuri osa maailman ametistivaroista onkin kaupungin läheisyydessä ja suurin osa Soledaden tehtaista on keskittynyt ametistien jalostukseen ja vientiin. Ehkä tunnetuin soledadelainen on Brasilian maajoukkueeseenkin edennyt jalkapalloilija Fábio Rochemback.

## Lähteet
Fábio Rochemback

**Fábio Rochemback** (s. 10. joulukuuta 1981 Soledade, Brasilia) on brasilialainen jalkapalloilija, joka edustaa portugalilaista Sportingia. Hänen pelipaikkansa on keskikentällä.

Rochemback on edustanut ammattilaisuransa aikana myös Internacionalia (1998–2001), FC Barcelonaa (2001–2003), Sportingia (2003–2005) ja Middlesbroughia (2005-2008). Sportingissa hän on pelannut vuodesta 2008 lähtien.

Brasilian maajoukkueessa Rochemback on pelannut seitsemän ottelua vuosina 2001–2002.
Yleisurheilu kesäolympialaisissa 1972

**[[Kesäolympialaiset 1972|Vuoden 1972 kesäolympialaisissa]] [[München]]issä** järjestettiin **[[yleisurheilu]]ssa** 38 kilpailutapahtumaa, miehille 24 ja naisille 14.

## Mitalistit
### Miehet

### Naiset

## Lähteet
* 
* 
* 
* 

### Viitteet

## Aiheesta muualla
* Kansainvälisen Olympiakomitean tulostietokanta
Las Vegas Wranglers

**Las Vegas Wranglers** oli vuonna 2003 perustettu amerikkalainen ECHL-seura. Vuosina 2003–2009 Wranglers toimi Calgary Flamesin farmijoukkueena.. 

Alun perin joukkue pelasi nimellä Las Vegas Thunder IHL:ssä. Thunder meni kuitenkin konkurssiin ja se myytiin uudelle omistajalle. Joukkue nimettiin uudelleen Wranglersiksi ja se siirtyi pelaamaan West Coast Hockey Leaguessa. WCHL yhdistyi ECHL:n kanssa samana vuonna 2003, joten Wranglersistä tuli silloin ECHL:n uusi joukkue. Suomalaisista Riku Varjamo, Jaakko Harikkala ja Aki Seitsonen ovat edustanut seuraa.

## Nykyinen joukkue
*(Tilanne 11. lokakuuta 2014)*

### Joukkueenjohto
* **Päävalmentaja:** Mike Madill 
* **Apuvalmentaja:** Aaron Power 
* **Maalivahtivalmentaja:** Michael Lawrence 

## Lähteet
Alan Sugar

**Alan Michael Sugar** (s. 24. maaliskuuta 1947 Hackney, Lontoo) on brittiläinen liikemies, joka tunnetaan erityisesti Amstradin perustajana.

The Sunday Timesin vuonna 2009 julkaiseman arvion mukaan Sugar oli Yhdistyneen kuningaskunnan 59. rikkain henkilö. Hänen henkilökohtaisen omaisuuden arvoksi arvioitiin 730 miljoonaa Englannin puntaa. Lehden vuoden 2015 listauksen mukaan Sugarin omaisuus on 1,04 miljardia puntaa, ja hän on Ison-Britannian rikkaimpien henkilöiden listalla sijalla 101.

Sugar sai ritarin arvonimen vuonna 2000. Vuonna 2009 hänet aateloitiin paroniksi, minkä myötä hän on Yhdistyneen kuningaskunnan ylähuoneen jäsen.

Sugar esiintyy vuonna 2005 alkaneen *[[Diili]]*-televisiosarjan brittiläisen version ”pomona”.

Sugar oli jalkapallon Englannin Valioliigassa pelaavan Tottenhamin omistaja ja puheenjohtaja vuosina 1991–2001.

## Lähteet
Alex Garland

**Alexander Medawar ”Alex” Garland** (s. 1970 Lontoo) on brittiläinen kirjailija, käsikirjoittaja ja elokuvaohjaaja.

## Romaanit
Garlandin esikoisromaani *The Beach* ilmestyi vuonna 1996. Siitä tuli nopeasti kulttiklassikko, ja Danny Boyle ohjasi siitä vuonna 2000 samannimisen elokuvan, jonka pääroolin esittää Leonardo DiCaprio. Suomeksi romaani ilmestyi vuonna 1999 Annika Eräpuron kääntämänä nimellä *Laguuni*.

Garlandin toinen romaani *The Tesseract* ilmestyi vuonna 1998. Myös siitä tehtiin vuonna 2003 samanniminen elokuva, jonka pääosassa on Jonathan Rhys Meyers. Suomessa romaani ilmestyi vuonna 2000 nimellä *Tesserakti*.

Garlandin kolmas romaani *The Coma* ilmestyi vuonna 2004.

Garland kirjoittaa mielellään Filippiinien pääkaupungista Manilasta, jossa hän asui monta vuotta teini-ikäisenä.

## Elokuvakäsikirjoitukset ja -ohjaukset
Garland on käsikirjoittanut Danny Boylen ohjaamat elokuvat *[[28 päivää myöhemmin]]* (2002) ja *[[Sunshine]]* (2007). Hän toimi elokuvan *[[28 viikkoa myöhemmin]]* (2007) tuottajana.

Garland käsikirjoitti elokuvan *[[Ole luonani aina (elokuva)|Ole luonani aina]]* (2010), joka perustuu Kazuo Ishiguron samannimiseen romaaniin. Hän käsikirjoitti myös Pete Travisin ohjaaman toimintaelokuvan *[[Dredd]]* (2011).

Ohjaajana Garland debytoi vuonna 2015 tieteiselokuvalla *[[Ex Machina]]*, joka perustuu hänen omaan käsikirjoitukseensa. Elokuva sai muun muassa parhaan elokuvan, ohjauksen sekä käsikirjoituksen British Independent Film Awards -palkinnot. Vuonna 2018 sai ensi-iltansa Garlandin toinen elokuva *[[Hävitys (elokuva)|Hävitys]]*, joka perustuu Jeff VanderMeerin romaaniin.

## Suomennetut teokset
* 
* 

## Elokuvat

## Televisiosarjat

## Lähteet

## Aiheesta muualla
* 
* Backpacker Blues: Spike Magazine Alex Garlandin haastattelu
Jordanhillin rautatieasema

**Jordanhillin rautatieasema** () on kaksilaiturinen rautatieasema Jordanhillin alueella Glasgow’n West Endissä, Skotlannissa. Asema avattiin ensimmäisen kerran liikenteelle vuonna 1887. Nykyisin asemaa käyttävät Dalmuirin ja Lanarkin välillä liikennöivät junat.

## Lähteet

## Aiheesta muualla
Moritzburgin linna

**Moritzburgin linna** () on linna lähellä Dresdeniä sijaitsevassa Moritzburgin kunnassa, Saksan Saksin osavaltiossa. Se edustaa arkkitehtoniselta tyylisuunnaltaan barokkia. Linna rakennettiin alun perin vuosina 1542–1546 metsästyshuvilaksi Saksin herttua Moritsille.

Vuosina 1723–1733 linna sai nykyisen ulkonäkönsä Saksin vaaliruhtinaan sekä Puolan kuninkaan August II Väkevän johdolla ja arkkitehtien Matthäus Daniel Pöppelmannin ja Zacharias Longuelunen suunnittelemana. Linnan varhaisbarokkinen kappeli rakennettiin puolestaan vuosina 1661–1671, ja sen suunnittelusta vastasi arkkitehti Wolf Caspar von Klengels.

Nykyisin linnassa toimii museo.

## Kuvagalleria

Moritzburg-102-Schloss-2015-gje.jpg
Moritzburg-114-Schloss-2015-gje.jpg
Moritzburg-118-Schlossturm-Putto-2015-gje.jpg
Moritzburg-140-Blick nach China-2015-gje.jpg
Moritzburg-150-Chinesischer Pavillon-2015-gje.jpg
Moritzburg-146-Chinesischer Pavillon-Dachfiguren-2015-gje.jpg
Moritzburg-164-Churfuerstliche Waldschaenke-2015-gje.jpg
Moritzburg-152-Leuchtturm-2015-gje.jpg


## Aiheesta muualla

* Moritzburgin linnan viralliset sivut
* Tietoa Moritzburgin linnasta Dresden-und-sachsen.de -sivustolla